runetrust/blame-folketinget-dk huggingface dataset:
Mona Juul (KF), 2025-05-21:
Jo, der er ikke nogen tvivl om, at det er et rigtig godt argument, og jeg ville da også have ønsket – og det kan man måske nå endnu; det ved jeg ikke – at man kunne få hegnet emnet noget bedre ind, hvis det er det, der er udfordringen i det.
For den situation, vi ser i Gaza nu, og den konflikt, der har pågået i rigtig lang tid, er voldsom, og den skal man dannes i.
Man skal vide, hvad historien har været.
Hvad har begrundelsen været?
Hvorfor står Israel, som de gør i dag?
Hvorfor står palæstinenserne, som de gør?
Og i særdeleshed: Hvorfor har vi en terrororganisation som Hamas?
Det er også en del af at vokse op i det her samfund at forstå de bevæggrunde, ja.
Sigurd Agersnap (SF), 2025-05-21:
Som jeg forstår det, er det en politisk beslutning fra Præsidiet, man har taget, så det er jo ikke bare en anbefaling.
Man har faktisk sagt, hvad man kan diskutere.
Jeg synes bare, det må være svært at sige, at fordi noget er en kompliceret debat, en svær debat, så skal man ikke kunne tage den i folkeskolen.
Så må man da sætte ind med en indsats, så man understøtter lærerne.
Man kunne lave gode debatkodekser for alle de unge debattører, der kommer ud.
Vi kan ligesom ikke gemme os for de svære debatter, hvis folkets skole stadig skal leve op til at danne et fælles folk.
Mona Juul (KF), 2025-05-21:
Tak for spørgsmålet.
Der er ingen tvivl om, at folkeskolen også står vores hjerte nær.
Vi har kæmpet en brav kamp for at bevare noget historie i skolen og undervisningen i det hele taget, og at man ovenikøbet også kan blive ved med at have kristendom og man ikke bare kan vælge det fra osv.
Lige præcis det med Muhammedkrisen er jo meget, meget centralt.
Hvad der bliver valgt herinde, i forhold til hvad et skolevalg skal handle om, synes jeg faktisk er svært at blande sig voldsomt i, for der har været meninger på alle mulige måder på det her område, og jeg må sige, at jeg har lyttet til begge parter, og jeg synes, der er fordele og ulemper ved det.
Jeg er ked af, hvis det bliver betragtet som værende, at man ligesom sætter en mundkurv på, for det ved jeg der også har været spekulationer i tidligere, hvor venstrefløjen har stillet nogle spørgsmål til, hvordan man kunne sætte sig imod at have nogle bestemte debatter i forbindelse med folkeskolen også.
Så det er et vanskeligt spørgsmål at svare klart og entydigt på, men jeg lytter til den anbefaling, der er kommet.
Sigurd Agersnap (SF), 2025-05-21:
Tak til ordføreren for en hundegod tale.
Jeg vil gerne spørge lidt til folkeskolen, som er en af grundstammerne i vores samfund.
Folkeskolen er jo ikke kun folkets skole.
Det er vores alle sammens skole.
Det er også en skole, der danner et folk, altså et sted, hvor vi mødes på kryds og tværs, og hvor vi bliver smeltet sammen.
Derfor er det jo også et af de steder, hvor vi træner i at være uenige.
Vi træner i at tage de svære debatter, men at gøre det med respekt for hinanden.
Der har vi i SF og i Konservative tidligere været enige om omkring Muhammedkrisen, at det skulle være en del af det undervisningsmateriale, man kunne bringe ind i folkeskolen.
Selv om det var svært, skulle man selvfølgelig kunne tage den debat.
Senest var der jo så en beslutning fra Folketingets Præsidium om, at man til skolevalget ikke skal kunne diskutere den mærkesag, der handler om en anerkendelse af Palæstina som stat.
Det har vi i SF været uenige i, og jeg vil bare høre, hvad Konservative mener i den debat.
Mona Juul (KF), 2025-05-21:
Tak for det.
Det er der ikke nogen tvivl om.
Vi har jo mange gode drøftelser på lige præcis det her område, og det er vi nødt til i de her år, og det tror jeg også alle partier her i Folketinget har.
For vi er nødt til at se på, hvad det er, vi kan acceptere i det danske samfund, og hvad vi ikke kan acceptere.
Jeg vil også sige, at hr. Mohammad Rona her tidligere var inde på at tale om A- og B-hold på den måde.
Sådan ser jeg ikke på det.
Jeg ser sådan på det, at hvis man vil det her land, hvis man vil tjene sine egne penge, hvis man vil tale dansk, og hvis man vil opføre sig ordentligt, skal man naturligvis være velkommen til at komme ind i det arbejdsfællesskab, vi andre har.
Inger Støjberg (DD), 2025-05-21:
Jeg håber jo nu endnu mere på, at der kommer en blå regering, og at Venstre ikke lider af sådan en eller anden form for separationsangst fra den nuværende statsminister, som man må sige holder dem i kort snor, for at blive i hundereferencerne.
Jeg synes, det er beskæmmende, at der er konventioner, der står i vejen for, at vi kan smide kriminelle udlændinge ud, og derfor er jeg meget, meget glad for, at Det Konservative Folkeparti selvfølgelig er fuldstændig på linje.
Det var nu heller ikke, fordi jeg var i tvivl om det, men nu forsøgte Socialdemokraterne jo ligesom at skabe tvivl om det.
Mona Juul (KF), 2025-05-21:
Tak for spørgsmålet.
Det der med vin ved jeg ikke en bønne om – det kan jeg lige så godt sige – ingenting.
Jeg aner ikke, hvad en flaske vin koster, og jeg går overhovedet ikke op i det.
Men jeg tør godt vædde alligevel.
For der er ikke nogen tvivl om, at vi er nødt til at sørge for, at vi f.eks. får sendt bandekriminelle ud af landet igen.
For de hører ikke hjemme her.
Der er ikke en borger i det her land, der ikke synes, at det vil være retfærdigt.
Vi har set masser af eksempler på, hvor galt det kan gå, og det synes vi selvfølgelig skal ordnes.
Hvorfor skulle det dog være voldsomt kontroversielt, at vi i Danmark vælger at sige, at vi har udfordringer med de konventioner, og ergo går vi ud af dem, så vi rent faktisk kan sende dem ud, som har et dobbelt statsborgerskab, og som ikke kan finde ud af at opføre sig her i landet, og som får den ene dom efter den anden?
Mohammad Rona (M), 2025-05-21:
Jeg giver gerne den besked videre til de mere end 400.000 udenlandske medarbejdere, der er her i dag.
Tak for jeres hjælp.
Man kan se på dansk økonomi – havde det ikke været for dem, havde vi ikke haft den økonomi, som vi har i dag.
Længere er den ikke – længere er den ikke.
Det er ikke noget, jeg står her og finder på.
Det er jo sådan, det er.
45 pct. af al den vækst, der har været siden 2015, skyldes udenlandske medarbejdere, ikke andre – udenlandske medarbejdere.
Hvis vi siger stop for det i morgen, vil jeg gerne bede Liberal Alliance og Konservative om at komme med et nyt finansieringsforslag.
Pelle Dragsted (EL), 2025-05-21:
Jeg tænker i hvert fald, at alle os herinde får vores løn betalt bl.a. af den iranske sygeplejerske, bl.a. af den kurdiske taxachauffør, bl.a. af den libanesiske ingeniør, og måske kunne man vise bare en anelse større respekt på de mennesker, der går på arbejde og betaler vores løn.
Jeg vil bare give ordføreren en mulighed for at sende den besked til de mennesker, som knokler, uanset hvor de kommer fra, og er med til at opretholde vores velfærdssamfund.
Mohammad Rona (M), 2025-05-21:
Mange af de ting, som blå blok har drømt om i årevis, årtier måske, er jo nogle af de ting, som regeringen sådan set er kommet i mål med.
Trappestigemodellen fjerner vi, og vi udvider straksudsendelser og får en konventionsambassadør.
Det har jeg i hvert fald ikke hørt nogen partier i blå blok snakke om nogen sinde.
I den forbindelse er vi jo sådan set rigtig glade for, at Nicolaj Hejberg Petersen, som kender området i forvejen, og det ved jeg ordføreren ved, skal være med til at bidrage til, hvordan vi kigger på de her konventioner.
Peter Skaarup (DD), 2025-05-21:
Okay, så ordføreren er enig i, at der skal et opgør til med de internationale konventioner.
Det er det ene.
Regeringen er så enig i, at det skal ske.
Det andet spørgsmål, og det vil jeg godt lige have et svar på, for det svarede ordføreren ikke på før, er jo: Hvordan gør vi det så?
Hvis vi er enige om det, hvordan gør vi det så?
Er det den rigtige måde at gøre det på at vente, næsten 3 år fra regeringen blev etableret, med at få udpeget en ambassadør, der så skal varetage den opgave?
Er det også rigtigt, at det kun er på halv tid, altså skal en ambassadør, der skal varetage den kæmpe opgave, virkelig kun arbejde på halv tid med den opgave?
Er der ikke noget helt galt der?
Mohammad Rona (M), 2025-05-21:
Ordføreren og jeg selv var i Afrika med ambassadøren for et par år siden, så ordføreren og jeg kender ham meget, meget godt og ved begge to, at han er meget, meget kompetent, og vi glæder os rigtig meget til, at han kommer i gang med arbejdet.
Så for at svare på det spørgsmål meget kort vil jeg sige: Ja, vi er trygge ved, at Nicolaj Hejberg Petersen har det ansvar, og vi glæder os til at se, hvad han kommer frem til nu her.
Peter Skaarup (DD), 2025-05-21:
Mange tak.
Jeg vil godt følge op på spørgsmålet fra fru Mona Juul og i øvrigt sige tak til hr. Mohammad Rona for talen.
Spørgsmålet går på det spørgsmål, som statsministeren også var inde på i sin tale til morgen, nemlig spørgsmålet omkring de internationale konventioner, som jo på nogle punkter forhindrer os i at udvise kriminelle, som vi faktisk gerne vil af med, og som vi gerne vil sende hjem til hjemlandet.
Statsministeren sagde jo, at vi skulle have et opgør med de internationale konventioner.
Det var påtrængende at få det.
Jeg kunne godt tænke mig at høre Moderaterne, om Moderaterne er enige i, at der skal være et sådant opgør med de internationale konventioner, og om Moderaterne er enige i, at den måde, det skal gøres på, er ved at ansætte en deltidsambassadør, som vi så skal tro på skal kunne løse den opgave.
Mohammad Rona (M), 2025-05-21:
Jeg holder sådan set meget af rigsfællesskabet, og jeg håber virkelig, at jeg på et tidspunkt, meget, meget snart, også kan komme til Grønland og komme til Færøerne for at se det og for at møde folk der.
Jeg har stor respekt for det færøske folk.
Jeg har stor respekt for, at man herinde fra Folketinget også kan tale grønlandsk.
Det har jeg stor respekt for.
Sjúrður Skaale (JF), 2025-05-21:
Tak for det, og tak for talen for resten.
Det var en meget, meget fin tale som altid.
Nu er ordførerens formand jo udenrigsminister og har talt meget om, at der skal lægges pres på Israel, hvilket jeg fuldstændig deler.
Men for at få lidt balance i regnskabet er ordføreren så enig i, at hvis Hamas lagde sine våben og lod gidslerne gå fri, standsede krigen i dag, at angrebet den 7. oktober også var en krigsforbrydelse, at det var en krigsforbrydelse at tage så mange gidsler og beholde gidslerne og behandle dem så dårligt, at mange af dem er døde af sult, at angrebene i de sidste halvandet år fra Iran, fra Hizbollah og fra Yemen mod Israel er krigsforbrydelser, og at det, at Hamas over de sidste 20 år har stjålet milliarder af dollars, som var beregnet til den palæstinensiske befolkning, og brugt dem til at bygge hundredvis af kilometer af tunneller under Gaza til at føre krig mod Israel, er en grov forbrydelse?
Er det set i det lys et legitimt mål for Israel at nedkæmpe Hamas?
Aki-Matilda Høegh-Dam (N), 2025-05-21:
Qujanaq.
Taava apeqqutip tullia tassaavoq kikkunnut?
Taakkumi eqqartorneqartartut nunap killigi?
98 %-ianik Danmarkip killiga, tassaasoq Kalaallit Nunaat.
Taanna aamma nunarsuarmi nunaq pitsaanerpaasutut inuuffissatut nalilerpisiuk?
[Den grønlandske tekst oversat til dansk:]
Næste spørgsmål er så, for hvem?
Hvad med de grænser, der snakkes om?
98 % af Danmarks areal består nemlig af Grønland.
Vurderer I også, at denne del også er verdens bedste sted at leve i?]
Mohammad Rona (M), 2025-05-21:
Det er bare lige, sådan at jeg er med, og så jeg svarer på det rigtige
: Det, jeg blev spurgt om, var, om Danmark var verdens bedste land, sådan som jeg lige forstod det, ikke?
Det er et godt spørgsmål.
Jeg synes, Danmark er et af verdens bedste lande.
Jeg har jo selv været meget, meget glad for at være vokset op her i landet, som man også kunne høre ud fra min tale.
Jeg holder meget af Danmark.
Jeg vil gøre alt for Danmark.
Aki-Matilda Høegh-Dam (N), 2025-05-21:
Naalagaaffiup siulittaasua
Mette Frederiksen
qanittumi apeqqarissaarnitsinni ilaatigut aamma oqaaseqaatimini oqaatigivaa Danmarkigooq tassaasoq nunarsuarmi nunaq pitsaanerpaaq inuuffigissallugu.
Taanna isumaq moderatininngaaniit aamma isumaqataaffigineqarpa?
[Den grønlandske tekst oversat til dansk:]
[I forbindelse med forespørgselsdebat for nyligt, nævnte Statsminister Mette Frederiksen også i sin tale, at Danmark er det bedste sted i verden at leve i.
Er Moderaterne enige i dette udsagn?]
Mohammad Rona (M), 2025-05-21:
Som jeg kan se det og mig bekendt, så ejer danskerne selv 97,3 pct. af al landbrugsjord her i Danmark.
Så det er jo meget få landbrugsjorder, der har udenlandske ejere.
Jeg ved, at ordføreren går ret meget op i det her forstået på den måde, at man selv på et tidspunkt havde et beslutningsforslag i Folketingssalen om det her, og der gik den daværende S-regering med til at lave en arbejdsgruppe for lige at finde ud af, hvad der var op og ned i alt det her.
Men jeg synes, man skal være opmærksom på det.
Torsten Gejl (ALT), 2025-05-21:
Nej, det kunne måske være klogt at sætte sig bedre ind i den sag, for det er da noget af et projekt.
Jeg ved heller ikke, hvordan skibene skal komme igennem, men det har de svenske rådgivere for den svenske regering formodentlig tænkt på.
Mit andet spørgsmål handler om landbrugsjord.
Internationale kapitalfonde kan købe løs af dansk landbrugsjord.
Det er meget let at erhverve sig det.
Vi har ikke nogen kontrol med det.
Det er sådan, at internationale kapitalfonde, som vi ikke ved hvem er ejet af, kan købe vores landbrugsjord, og vi ved ikke, hvad de vil bruge den til.
Hvad tænker ordføreren om den udvikling?
Skal der blive ved med at være lige så stor en ladeport, eller skal vi til at have en samtale om, hvor meget der skal sælges, før vi synes, det er nok?
Mohammad Rona (M), 2025-05-21:
Jeg nåede faktisk at skimme artiklen igennem.
Jeg mener, det var i Altinget.
Jeg nåede ikke lige at læse den til bunds.
Jeg synes, det er et vildt forslag for at sige det, som det er.
Jeg har ikke selv læst udredningen fra Sverige, men jeg tænker, at der jo er ret store risici i forhold til miljøpåvirkning og også i forhold til økonomi og samhandel osv. osv.
Så jeg tænker ikke, det er sådan en ting, jeg bare lige heroppe på stående fod synes er verdens bedste idé.
Torsten Gejl (ALT), 2025-05-21:
Tak, og tak for talen.
Jeg synes, at der til hver afslutningsdebat tit kommer sådan en eller anden vild nyhed fra medierne på dagen.
Jeg synes, at dagens vilde nyhed er, at en ekspertgruppe under den svenske regering vil bygge en dæmning mellem Danmark og Sverige.
Altinget skriver, at svenskerne på den måde vil afskære Østersøen fra havvandsstigning i verdenshavene – og det er altså ikke en forsinket aprilsnar.
Det sætter jo dansk kystsikring i et lidt nyt perspektiv, så jeg vil bare høre: Hvad tænker ordføreren som repræsentant for et regeringsparti om den plan?
Mona Juul (KF), 2025-05-21:
Jeg er virkelig glad for, at ordføreren stiller mig det spørgsmål, for der er jo ikke nogen tvivl om, og det er også det, jeg nævner i min tale, at der, hvor vi synes vi skal bevæge os hen i Danmark, er jo at sørge for, at vi står så godt som overhovedet muligt i forhold til vores danske erhvervsliv og vores arbejdspladser, for det er det, der finansierer resten.
Når det er, at vi foreslår nogle skattelettelser, er det jo typisk, fordi det er det, der er med til at styrke lige præcis det.
Når vi sænker selskabsskatten, ved vi jo også, og det er lige meget, hvilken regering der sidder, fra de beregninger, vi får fra Finansministeriet, at vi bliver rigere i Danmark.
Men hvis vi tænker på personskatter, er det beskæftigelsesfradraget, vi ønsker at hæve, og der er ingen tvivl om, at det også giver mønt tilbage, og det er det, der er behov for.
Så vi er ikke bare interesseret i at plukke penge af et træ; vi er interesseret i at skabe et samfund, hvor vi får så meget etableret, at vi rent faktisk har råd til alle de ønsker, vi har.
Mohammad Rona (M), 2025-05-21:
De vil gøre det, som 65 pct. af it-ingeniørerne gør i øjeblikket, nemlig at forlade Danmark inden for 3 år, og det er jo et problem.
Det er et kæmpeproblem, at vi ikke kan fastholde folk i Danmark, og at vi bliver ved med at hente folk udefra, fordi vi ikke kan fastholde dem, der er her.
Det er jo et problem.
Det er jo også meget tydeligt i dag, at De Konservative og Liberal Alliance går mere op i udlændingepolitik end i erhvervspolitik, og det er jo fair nok; det er jo sådan, de står.
Pelle Dragsted (EL), 2025-05-21:
Jeg havde egentlig tænkt mig at spørge til de stigende huslejer, men den debat, der er lige nu, foranlediger mig egentlig til at spørge om noget andet.
Vi har vist et ord for sådan noget.
Hvordan tænker ordføreren at den iranske sygeplejerske, der passer vores syge, eller den libanesiske ingeniør, der er med til at stille vores vindmøller op, eller den palæstinensiske skolelærer, som sidder og ser på den her debat, vil opleve det, vi har hørt her inden for de sidste par timer?
Mohammad Rona (M), 2025-05-21:
Jo, selvfølgelig betyder det noget, og det tror jeg også man sådan set hørte meget godt i min tale her.
Men det, jeg sådan set er lidt bekymret over, er nu, at både Liberal Alliance og Konservative fuldstændig forsvinder væk for dansk erhvervspolitik.
Det er jo meget klart, at man her kan vide, at der er et parti, Moderaterne, som vil gøre alt, hvad de kan, for at vi i Danmark har et rigtig, rigtig stærkt erhvervsliv.
Mette Abildgaard (KF), 2025-05-21:
Evalueringen viser, at de her sygeplejersker ikke får de her evalueringsansættelser, de har brug for, og den viser også, at de ikke er vant til samarbejdet i forhold til de pårørende og i forhold til den personlige pleje.
Men jeg er også nødt til at holde fast i, at ordføreren jo helt grundlæggende ikke anerkender, at de mennesker, der kommer hertil, kan komme hertil som en værdsat arbejdskraft, men kan ende med at være en integrationsudfordring for Danmark, fordi de her mennesker jo på sigt kan søge om at få permanent ophold i Danmark.
Så jeg bliver ærlig talt noget bekymret over Moderaternes påvirkning på det udspil, der måtte komme fra regeringen på det her punkt.
Så jeg bliver nødt til at spørge igen: Anerkender ordføreren overhovedet ikke, at kultur betyder noget, i forhold til hvor folk kommer fra?
Mohammad Rona (M), 2025-05-21:
De iranske sygeplejersker, jeg sådan set har mødt, og dem, jeg har talt med, har slet ikke noget problem med det der, på nogen som helst måde.
De kommer hertil for at bidrage.
Det, der har været problemet med det der, er, at vores system har lavet et benspænd for, at de kunne komme ud at arbejde.
Så vil jeg også godt sige om mange af de sygeplejersker, som kommer fra Iran, og som måske ikke lige kan gå direkte ind at være sygeplejerske, at så er der jo faktisk en del af dem, der starter som sosu'er, og det synes vi sådan set er ret godt givet ud.
Israel befinder sig geografisk et svært sted.
Der er Iran, der er Hizbollah, og der er Hamas.
Det er jo fuldstændig rigtigt, at det var Hamas, der angreb Israel; det værste angreb, vi har set siden anden verdenskrig.
Det medgiver jeg.
Hamas er en terrororganisation.
Det vil jeg også gerne slå fast en gang for alle.
Det tror jeg ikke vi er uenige om.
Israel befinder sig et meget, meget svært sted rent geografisk.
Israel er jo også det eneste land i det område, der er et demokratisk land.
Der er noget, jeg sådan set også oplever: Når den israelske befolkning selv rejser sig mod regeringen i Israel, og når danske jøder herhjemme, i hvert fald dem, jeg har talt med, rejser sig imod Israel og imod Benjamin Netanyahu, så synes jeg, at der er grobund for lige at overveje den del af det også.
Mette Abildgaard (KF), 2025-05-21:
Jeg må indrømme, at jeg helt ærligt synes, ordføreren får sagt noget på talerstolen, der simpelt hen er forkert.
Ordføreren siger, at de her erhvervsordninger ikke bliver brugt af mennesker fra MENAPT-landene, men der er lige kommet tal for nylig, der viser, at der er sket en stigning på 212 pct. i antallet af dem, der er kommet hertil for at arbejde eller studere på de her ordninger.
Samlet set er det over 8.000 mennesker, så det er jo ikke rigtigt, hvad ordføreren siger, altså at der ikke kommer mennesker hertil på erhvervsordningerne for at arbejde via de forskellige muligheder, der er i dag.
Det er jo simpelt hen faktuelt forkert, så det bliver ordføreren simpelt hen nødt til lige at svare mig på.
Så siger ordføreren, at det afgørende sådan set kun er, om folk har kompetencer, viden og talent.
Så er jeg bare nødt til at spørge: Anerkender ordføreren ikke, at kultur betyder noget for, at man kan indgå i det danske arbejdsmarked?
Det hjælper ikke noget at hente eksempelvis iranske sygeplejersker hertil, når de kommer hertil og så siger: Nej, personlig pleje er ikke en del af vores arbejdsopgave; det ligger under vores værdighed.
Det er en af de problemstillinger, man har med de iranske sygeplejersker, der er kommet til Danmark.
Det er, at personlig pleje ikke ligger inden for deres fagområde.
Så anerkender ordføreren ikke, at kultur også har temmelig meget at sige i det her spørgsmål?
Mohammad Rona (M), 2025-05-21:
Vi har jo lavet partneraftaler med Indien og Filippinerne, så nej.
Når det er sagt, så, som jeg også sagde før, er det sådan set allervigtigste for os, at vi kan tiltrække de rigtige folk til Danmark, nemlig folk, der vil bidrage, og folk, der gør en indsats.
Vi kan jo se, at mange af dem, der kommer hertil, får arbejde på en erhvervsordning.
De gør det jo sådan set også godt.
Dem har vi brug for.
Carl Andersen (LA), 2025-05-21:
Folk kommer hertil med værdier, som er meget anderledes end de danske.
De er overrepræsenteret i mange kriminalitetsstatistikker og så fremdeles.
Derfor er det jo nødvendigt at lave en form for differentiering, som ikke nødvendigvis udelukker indere, men folk fra MENAPT-landene eller lignende.
Det er Moderaterne fuldstændig afvisende over for, kan jeg forstå.
Mohammad Rona (M), 2025-05-21:
I første omgang handler det sådan set for os om kompetence, viden og talent.
Det er sådan set det allervigtigste for os og ikke så meget, hvilken hudfarve du har.
Jeg tror også, at det for mange af de virksomheder – i hvert fald de virksomheder, jeg har taget mig, også nordjyske virksomheder – jo altså ikke er det, de gik op i.
De gik sådan set mere op i, om han eller hun kan udføre et stykke arbejde.
Det synes jeg er langt, langt vigtigere.
Jeg har ikke decideret læst det forslag, som LA har.
Det har jeg ikke.
Hvis vi også tager nogle tredjelande – Storbritannien er så blevet tredjeland – så er det Kina og Indien.
Så det der med at tro, at det lige pludselig bliver folk fra Afghanistan og Syrien og sådan noget, der kommer ind på erhvervsordninger, er totalt fejlfortolket.
Carl Andersen (LA), 2025-05-21:
Mange tak, og tak til hr. Mohammad Rona for en god tale.
Det er den, jeg vil gribe lidt fat i.
Danmark har jo brug for kompetent udenlandsk arbejdskraft.
Den ambition deler vi, men vi skal også passe på vores land og på den sammenhængskraft, som vi har.
Derfor har Liberal Alliance jo foreslået en differentieret model, hvor vi tager bedre imod de folk fra udlandet, som vi har gode erfaringer med, og så til gengæld gør det sværere eller helt lukker af for de lande, som vi har dårlige erfaringer med.
Tilsvarende tanker har vi hørt fra Venstre, Konservative og Socialdemokratiet, men hvad mener Moderaterne om sådan en differentieret arbejdskraftindvandringsmodel?
Mohammad Rona (M), 2025-05-21:
Jeg er sådan set helt med på, at Hamas skal nedkæmpes.
Det er en terrororganisation.
Det er det.
Det har vi jo lige set den 7. oktober.
Det er jeg sådan set med på.
Men når det så er sagt, må jeg også bare sige, at Israel også har en folkeretlig forpligtelse til at udføre det, de gør, på lovens side, og lige nu synes jeg, det går for vidt.
Sjúrður Skaale (JF), 2025-05-21:
Taleren og jeg er fuldstændig enige om den analyse.
Mit sidste spørgsmål er: Er det et legitimt mål at nedkæmpe Hamas?
Jeg ved, der er 70 pct. af den israelske befolkning, der er imod det, der sker lige nu, men man vil også have nedkæmpet Hamas.
Det er jo meget svært.
Det er jo sådan, at hvis man forlader et hus, der brænder, og lader 10 pct. af branden fortsætte, så vil den blusse op igen.
Det er jo et meget stort dilemma.